إيرباص ساس بالانجليزى: Airbus SAS هيا شركه صناعه الطيارات التابعه لشركه EADS, الشركه الاوروبيه للصناعات الجويه مقرها فى تولوز, فرنسا, ليها نشاط كبير فى كل انحاء اوروبا, بتنتج حوالى نص طيارات العالم النفاثه. بدات إيرباص باعتبارها "اتحاد لشركات تصنيع الطيارات" و سمح ليها اتحاد الدفاع الاوروبى و شركات الطيران فى مطلع القرن بإنشاء شركه مساهمه مبسطه سنة 2001, ملكيتها لإى إيه دى إس (80 ٪) وبى إيه إى سيستمز (20 ٪). و باعت شركه "بى إيه إى" حصتها بعد فتره طويله لشركه "اى ايه دى اس" فى يوم 13 اكتوبر سنة 2006. بتوظف إيرباص حوالى 57,000 شخص فى ستاشر موقع فى اربع بلدان بالاتحاد الاوروبى هم, المانيا, فرنسا, المملكه المتحده, اسبانيا. مقر التكل النهائى للإنتاج فى تولوز, (فرنسا), هامبورج (المانيا), سيبييا (اسبانيا), و من سنة 2009, تيانجين (الصين). و عند إيرباص فروع فى كل من الولايات المتحده, اليابان و الصين, بقت إيرباص الشركه رقم واحد عالميا فى إنتاج و تسويق الطيارات المجديه تجاريا. بدات إيرباص إنداسترى باعتبارها اتحاد شركات طيران اوروبيه لتنافس شركات اميركيه زى بوينج, ماكدونال دوجلاس, و لوكهيد.